SAN FERNANDO CITY, La Union - Natay ti maysa a 52-anyos a lalaki kalpasan a nagsagrap ti nakakaro a rugat iti ulo ken rupana idi tinik-olan ken binarsak iti bote ti arak ti kainumanna.
Dead on arrival iti pagagasan ti biktima a ni Jovito Resurrection, single ken residente ti Brgy. Galongen idiay ili ti Bacnotan, La Union.
Iti report ti Bacnotan Municipal Police Station, nasangpetanda laengen ti biktima a nakadasay iti dirty kitchen iti pagtaengan ti suspek a ni Daniel Bocasas, 51-anyos iti nasao a lugar, ken napno iti dara ti rupana.
Naamuan a naggiinum laeng da Resurrection ken Bocasas iti balay ti suspek idi kellaat a nangala ti naud-udi iti 2x2 a bote ti arak ken intik-olna iti rupa ken ulo ti biktima agingga matay daytoy.
Naitaray pay iti ospital ni Resurrection ngem naideklara a pimmusay gapu iti sinagrapna a fatal wounds.
Kabayatanna, arestado met ti suspek nga ita ket naibaluden iti Bacnotan PNP.
ilo_Latn ilo_Latn ilo_Latn ilo_Latn ilo_Latn ilo_Latn